open-index/open-wikipedia-markdown huggingface dataset:
Porvoon rouvasväenyhdistys

**Porvoon rouvasväenyhdistys** perustettiin Porvooseen vuonna 1846. Se oli toinen Suomeen perustettu rouvasväenyhdistys, *Fruntimmerförening*. 

## Historia
Joulukuussa 1846 Porvooseen perustettiin Suomen toinen rouvasväenyhdistys, *Fruntimmerförening*. Perustajiin kuului Fredrika Runeberg Albertina Öhman ja Gustava Borelius, jotka olivat myös lyseon lehtorien rouvia. Perustamiskokouksen jälkeen yhdistykseen kirjautui 91 maksavaa jäsentä. Porvoon rouvasväenyhdistykselle tehtiin säännöt tammikuussa ja Runebergistä tuli sen ensimmäinen puheenjohtaja. hän toimi yhdistyksen puheenjohtajana 15 vuotta. 

Seudun kotiteollisuutta kehitettiin esimerkiksi opettamalla seudun köyhiä naisia kutomaan huiveja ja hankkimalla heille malleja ja lankaa. Esimerkiksi sitruunakuvioitu huivi oli suosittu. Yhdistyksen tärkein tehtävä oli varattomien tyttöjen koulun ylläpito. Koulu perustettiin vuonna 1847 ja pian perustamisen jälkeen oppilaita oli jo 53. Heille opetettiin kristinuskoa, lukemista, laskemista, ompelua, kehräystä ja kudontaa. Kirjoittamista harjoiteltiin hiekkalaatikon avulla. Runeberg teki kouluun oppimateriaalia esimerkiksi maantietoon. Koulu toimi lahjoitusten varassa vuoteen 1870 asti, jolloin se yhdistettiin paikalliseen kansakouluun uuden kansakouluasetuksen myötä. Koulu oli lajissaan ensimmäinen ruotsinkielinen koulu Suomessa. 

Seudun kotiteollisuutta kehitettiin esimerkiksi opettamalla seudun köyhiä naisia kutomaan huiveja ja hankkimalla heille malleja ja lankaa. Esimerkiksi sitruunakuvioitu huivi oli suosittu. 

Yhdistyksen tärkein tehtävä oli varattomien tyttöjen koulun ylläpito. Koulu perustettiin vuonna 1847 ja pian perustamisen jälkeen oppilaita oli jo 53. Heille opetettiin kristinuskoa, lukemista, laskemista, ompelua, kehräystä ja kudontaa. Kirjoittamista harjoiteltiin hiekkalaatikon avulla. Runeberg toimi yhdistyksen puheenjohtajana 15 vuotta ja teki kouluun oppimateriaalia esimerkiksi maantietoon. Koulu toimi lahjoitusten varassa vuoteen 1870 asti, jolloin se yhdistettiin paikalliseen kansakouluun uuden kansakouluasetuksen myötä. 

Vuonna 1894 yhdistyksen puheenjohtajaksi valittiin Amanda Lindh.

## Lähteet
Edme François Jomard

**Edme François Jomard** (1777–1862) oli ranskalainen arkeologi ja maantieteilijä. Hän oli mukana Egyptin sotaretkellä 1798-1809. Palattuaan hän julkaisi arkeologisten tutkimustensa tuloksia suurena kokoelmateoksena *Description de l’Égypte*. Hänen ansionsa egyptiläisten hieroglyfien selittämisessä olivat aikanaan suuret. Hän oli Pariisin maantieteellisen seuran perustajia 1821. Jomardin muita julkaisuja on *Monuments de la géographie*.

## Lähteet

## Aiheesta muualla
Gustaf Soop

**Gustaf Soop** (24. helmikuuta 1624 Ytterselö – 30. marraskuuta 1679 Tukholma) oli ruotsalainen vapaaherra ja valtaneuvos. Hän toimi myös Örebron ja Värmlannin läänien maaherrana. Vuosina 1660–1663 Soop toimi reduktiokollegion puheenjohtajana. Itsekin merkittävänä maanomistajana hän pyrki pitämään läänitysten peruuttamisen maltillisena. Soop myös arvosteli Magnus Gabriel De la Gardien johtaman holhoojahallituksen vastuutonta rahankäyttöä ja ranskalaismielistä ulkopolitiikkaa. Hänen isänsä oli Mathias Soop.
## Lähteet

## Aiheesta muualla
Frida Winnerstrand

**Karolina Alfrida Winnerstrand** (o.s. **Kumlin**; 23. tammikuuta 1881 Järfälla – 1. joulukuuta 1943 Tukholma) oli ruotsalainen näyttelijä. Hän kävi Dramatenin oppilaskoulun ja aloitti teatteriuransa vuonna 1903. Lisäksi hän näytteli noin kymmenessä elokuvassa vuosina 1920–1940. Vuonna 1906 hän meni naimisiin näyttelijä Olof Winnerstrandin kanssa.
## Lähteet

## Aiheesta muualla
Hieronymus Bock

**Hieronymus Bock** (1498 Heidersbach – 21. helmikuuta 1554 Hornbach) oli saksalainen pappi ja kasvitieteilijä. Hän julkaisi vuonna 1539 *New Kreuterbuch* -kasvion, jossa on yksityiskohtaisesti kuvattuna noin 700 eri lajia. Hän pyrki luokittelemaan ne rakenteellisten seikkojen sekä lääketieteellisen käytön perusteella.
## Lähteet

## Aiheesta muualla
Shingobii-joki

**Shingobii-joki** () on joki Cassin ja Hubbardin piirikunnissa Minnesotassa Yhdysvaltoissa.

Nimitys "Shingobii" on johdettu odžibween sanasta  (yhdyssanamuoto zhingobii-), joka viittaa palsamipihtaan Minnesotan odžibweeksi.

## Viitteet
Laura Nader

**Laura Nader** (s. 16. helmikuuta 1930 Winsted, Connecticut) on yhdysvaltalainen antropologi ja professori.

Nader syntyi Libanonista paenneiden maroniittikristittyjen Nathra ja Rose Naderin neljästä lapsesta kolmantena. Ralph, Claire ja Shafeek Nader ovat hänen sisaruksiaan. Nader oppi kaksikielisessä ympäristössä englantia ja arabiaa. Hän sai humanististen tieteiden kandidaatin oppiarvon Latinalaisen Amerikan tutkimuksessa Wells Collegesta vuonna 1952. Hän väitteli filosofian tohtoriksi antropologiassa Radcliffe Collegesta vuonna 1961 ohjaajanaan Clyde Kluckhohn. Nader teki väitöskirjaansa varten kenttätyötä sapoteekkien kylässä Meksikon Oaxacassa. Myöhemmin hän teki kenttätyötä myös eteläisessä Libanonissa. Nader aloitti opettamisen Kalifornian yliopistossa, Berkeleyssa vuonna 1960.

Naderin artikkeli *Up the Anthropologist: Perspectives Gained from Studying Up* julkaistiin Dell Hymesin toimittamassa teoksessa *Reinventing Anthropology* (1969). Siinä Nader suositteli antropologeille kolonialismin uhrien sijaan kolonialistien, vaikutusvaltaisten instituutioiden ja vaurauden tutkimista, koska nämä asiat vaikuttivat yhdysvaltalaisiin antropologeihin ja niihin ihmisiin, joihin antropologinen tutkimus perinteisesti oli kohdistunut kaikkialla maailmassa. Naderin kirjojen joukossa on *Harmony Ideology*, jossa käsitellään harmonian säilyttämistä ja konfliktien välttämistä ihmisyhteisöissä. Hänen muissa julkaisuissaan käsitellään usein muun muassa Meksikon alkuperäiskansoja ja tarkastellaan oikeusjärjestelmiin liittyvää antropologiaa.

Huhtikuussa 2015 Nader julkaisi *[[Journal of the Royal Anthropological Institute]]ssa* kirjoituksen, jossa hän rinnasti Israelin puolustusvoimat Isikseen. Hänen mukaansa holokaustia käytettiin juutalaisen ekstremismin oikeuttamiseen. Kirjoitus herätti kielteisiä reaktioita Ison-Britannian juutalaisyhteisön parissa ja osa kommentoijista vaati lehdeltä anteeksipyyntöä “räikeästä antisemitismistä”. Instituutin johtaja pahoitteli. Lähes tuhat Naderia tukenutta antropologia eri puolilta maailmaa kuitenkin julkaisi avoimen kirjeen, jossa kehotettiin kollegoita boikotoimaan Israelia. Nader jatkoi palestiinalaisten tukemista ja tuomitsi Israelin hallinnon väkivallan käytön Gazan kaistalla Gazan sodan alettua vuonna 2023.

## Lähteet
Matthew Ashimolowo

**Matthew Ashimolowo **(s. 17. maaliskuuta 1952) on nigerialaissyntyinen brittiläinen helluntailainen pastori, kirjailija ja televisioevankelista. Hän on perustanut Kingsway International Christian Centre (KICC) -seurakunnan ja toimii sen vanhempana pastorina. KICC on megaseurakunta, jonka pääkonttori sijaitsee Lontoossa.

Ashimolowo synty jorubalaista syntyperää olevien muslimivanhempien lapsena. Hän kääntyi kristinuskoon nuoruudessaan, opiskeli raamattukoulussa Lagosissa ja muutti Yhdistyneeseen kuningaskuntaan 1980-luvulla. Aluksi hän toimi Foursquare Gospel Church -seurakunnassa. Syyskuussa 1992 hän perusti KICC:n, joka kasvoi yhdeksi Euroopan suurimmista afrikkalaisten perustamista kirkoista. Kirkolla on useita kampuksia, kansainvälisiä haarakonttoreita ja maailmanlaajuinen lähetysalue KICC TV:n kautta.

Ashimolowon opetus keskittyy menestysteologiaan. Hän edistää tätä oppia saarnoissa ja kirjoissa, joissa korostetaan vaurauden luomista hengellisenä tehtävänä.

## Lähteet
Richard Hobert

**Jan Rikard Hobert** (1. joulukuuta 1951 Kalmar – 24. elokuuta 2025 Tukholma) oli ruotsalainen elokuvaohjaaja ja käsikirjoittaja. Hän aloitti uransa radiossa 1970-luvulla ja siirtyi television puolelle 1980-luvulla. Hänen esikoiselokuvansa oli vuoden 1993 *Glädjekällan*, joka aloitti kuolemansyntejä käsittelevän seitsemänosaisen elokuvasarjan. 

## Ohjauksia

* *Glädjekällan* (1993)
* *Händerna* (1994)
* *Höst i paradiset* (1995)
* *Spring för livet* (1997)
* *Ögat* (1998)
* *Där regnbågen slutar* (1999)
* *Födelsedagen* (2000)
* *Alla älskar Alice* (2002)
* *Harrys döttrar* (2005)
* *En enkel till Antibes* (2011)
* *Fågelfångarens son* (2019)
* *Kärleksbevis* (2022)

## Lähteet

## Aiheesta muualla
T. B. Joshua

**Temitope Balogun Joshua** (12. kesäkuuta 1963 – 5. kesäkuuta 2021) oli nigerialainen pastori ja Synagogue, Church of All Nations (SCOAN) -kirkon perustaja. SCOAN on vuonna 1987 perustettu Lagosiin sijoittautunut megakirkko, joka mainosti jumalallisia parannuksia, profetioita ja manauksia kansainvälisen televisioevankelioinnin kautta ja keräsi miljoonia seuraajia Afrikassa ja sen ulkopuolella.

Joshualla oli vaikeuksia, kun SCOANin vierastalo romahti vuonna 2014 ja 116 ihmistä kuoli. Viranomaiset katsoivat, että romahdus johtui rakenteellisesta viasta eikä Joshuan väittämästä matalalla lentäneen lentokoneen sabotaasista, minkä seurauksena häntä ja hänen insinöörejä syytettiin huolimattomuudesta.

Vuoden 2024 BBC Africa Eye -dokumentti, joka perustuu yli 25 entisen seurakuntalaisen todistuksiin useista maista, väitti lisäksi Joshualla olleen laajalle levinneitä fyysisiä ja seksuaalisia väärinkäytöksiä, mukaan lukien raiskaukset, ruoskiminen ja vangitseminen, jotka usein esitettiin kirkon alueella hengellisenä kurina. Tällaisista kiistoista huolimatta Joshua säilytti vaikutusvaltansa hyväntekeväisyyden ja tiedotusvälineiden kautta, kunnes hän kuoli yllättäen jumalanpalveluksen jälkeen. Raporttien mukaan kuolema saattoi johtua aivohalvaukseen liittyvistä komplikaatioista, joita SCOAN ei ole vahvistanut.

## Lähteet
Ayyoub Bouaddi

**Ayyoub Bouaddi** (s. 2. lokakuuta 2007 Senlis) on ranskalainen jalkapalloilija. Hän edustaa Ranskan Ligue 1:ssä pelaavaa Lilleä. Hän on pelipaikaltaan  keskikenttäpelaaja.

## Seurajoukkueura
Bouaddi syntyi Senlisissä, Oisen departementissa ja aloitti jalkapalloilun 5-vuotiaana läheisessä amatööriseurassa AFC Creilissä. Vuonna 2021 hän liittyi LOSC Lillen junioriakatemiaan. Bouaddi debytoi Lillen edustusjoukkueessa 5. lokakuuta 2023 Konferenssiliigan ottelussa KÍ Klaksvíkia vastaan ollessaan vasta 16 vuoden ja kolmen päivän ikäinen. Ensimmäisen ottelunsa Ranskan pääsarjassa hän pelasi 22. lokakuuta 2023 Brestiä vastaan. Kaudella 2023–2024 hän pelasi Lillen edustusjoukkueessa yhdeksän Ligue 1:n ottelua, kuusi Konferenssiliigan ottelua sekä kolme Ranskan cupin ottelua.

Kesäkuussa 2024 Bouaddi allekirjoitti Lillen kanssa vuoteen 2027 ulottuvan jatkosopimuksen. Kaudella 2024–2025 Bouaddi pelasi 24 Ligue 1:n ottelua, joista 11 avauskokoonpanossa. Mestarien liigassa Bouaddi pelasi ensimmäistä kertaa 17. syyskuuta 2024 Sporting CP:tä vastaan ja pelasi kaudella 2024–2025 Mestarien liigassa yhdeksän ottelua, joista seitsemän avauskokoonpanossa. Bouaddi oli ehdokkaana vuoden 2025 Kopa-palkinnon saajaksi, mutta jäi loppuäänestyksessä ilman ääniä.

## Maajoukkueura
Bouaddi on pelannut Ranskan alle 16-, alle 17-, alle 18-, alle 20- ja alle 21-vuotiaiden maajoukkueissa. 

Bouaddi voi halutessaan Ranskan sijaan edustaa myös Marokon jalkapallomaajoukkuetta. Huhtikuussa 2025 Bouaddi sanoi, ettei ole vielä päättänyt kumpaa maata hän haluaa edustaa A-maajoukkuetasolla.

## Yksityiselämä
Bouaddin vanhemmat ovat kotoisin Marokosta ja hän on Ranskan ja Marokon kaksoiskansalainen.

## Lähteet
Trolls: Bändi koossa

**Trolls: Bändi koossa** () on vuonna 2023 ensi-iltansa saanut Walt Dohrnn ohjaama 3D-tietokoneanimaatioelokuva. Se on jatkoa elokuvalle *[[Trolls]]* ja .

## Ääninäyttelijät

## Lähteet

## Aiheesta muualla
*
Orion ja Pimeys

**Orion ja Pimeys** () on vuonna 2024 ensi-iltansa saanut Sean Charmatzn ohjaama 3D-tietokoneanimaatioelokuva.

## Ääninäyttelijät

## Lähteet

## Aiheesta muualla
*
Chris Okotie

**Christopher Oghenebrorie Okotie** (s. 16. kesäkuuta 1958) on nigerialainen pastori, muusikko ja poliitikko, joka tunnetaan parhaiten Lagosissa toimivan helluntailaisen Household of God Church International Ministriesin perustajana ja vanhempana pastorina. 

Okotie nousi alun perin kuuluisuuteen 1980-luvulla poplaulajana. Hän julkaisi kappaleita kuten *I Need Someone* ja *Carolina*, ennen kuin siirtyi papin työhön opiskeltuaan Grace Fellowship Bible Schoolissa Tulsassa, Oklahomassa. Okotie perusti Household of God Church -seurakunnan helmikuussa 1987 ja painottaa karismaattista opetusta. 

Hänen poliittinen uransa sisältää useita yrityksiä Nigerian presidentiksi. Hän asettui ehdolle vuosina 2003, 2007 ja 2013 puolueiden kuten Fresh Democratic Party ja Justice Party riveissä. Hän on myös ilmoittanut aikomuksestaan asettua ehdolle myöhemmissä vaaleissa. 

Okotien henkilökohtainen elämä on herättänyt huomiota kahden paljon huomiota saaneen avioeron vuoksi: hänen ensimmäinen avioliittonsa Tinan kanssa päättyi eroon noin vuonna 2001, minkä jälkeen hän oli naimisissa Stephanie Henshawin kanssa vuodesta 2008 sen purkautumiseen asti. 

## Lähteet
Talyn Boyko

**Talyn Boyko** (s. 16. lokakuuta 2002 Drumheller, Alberta, Kanada) on kanadalainen jääkiekkomaalivahti, joka pelaa SM-liigajoukkue KalPassa lainalla NHL-seura New York Rangersista. Hän on 202 cm pitkä.

## Ura
### Juniorivuodet
Boyko aloitti jääkiekkoilun kolmevuotiaana kotikaupungissaan Albertan Drumhellerissa. Kaudella 2016–2017 hän voitti Pursuit of Excellencen joukkueessa CSSHL U15-sarjan mestaruuden. Tri-City Americans varasi Boykon 53. pelaajana WHL:n varaustilaisuudessa 2017. Hän teki heti toukokuussa sopimuksen seuran kanssa, mutta Boyko pelasi kauden 2017–2018 kuitenkin vielä Pursuit of Excellencessa, koska hän oli alaikäinen WHL:ään. Kaudella 2018–2019 Boyko pelasi Americansissa kymmenen runkosarja- ja yhden pudotuspeliottelun. Kaudella 2019–2020 hän pelasi siellä 24 runkosarjaottelua. Koronaviruspandemian lyhentämällä kaudella 2020–2021 Boyko toimi Americansin pääasiallisena vastuunkantajana ja hän pelasi kauden 19 runkosarjaottelusta 14.

New York Rangers varasi Boykon neljännellä kierroksella 112. pelaajana . Marraskuussa 2021 Tri-City Americans kauppasi hänet Kelowna Rocketsiin vaihdossa maalivahti Cole Tisdaleen ja vuoden 2024 kolmannen kierroksen varausvuoroon. Boyko nousi loppukaudella 2021–2022 joukkueen selkeäksi ykkösmaalivahdiksi. Hänet valittiin WHL:n Brittiläisen Kolumbian divisioonan toiseen tähdistökentälliseen.

Lokakuussa 2022 Boyko teki kolmivuotisen NHL-tulokassopimuksen New York Rangersin kanssa. Hänet lähetettiin harjoitusleirin päätteeksi AHL-joukkue Hartford Wolf Packin vahvuuteen. Viisi päivää myöhemmin Boyko lähetettiin kaudeksi 2022–2023 edelleen yli-ikäisenä takaisin Kelowna Rocketsin WHL-joukkueeseen. WHL-kauden päätyttyä huhtikuussa 2023 hänet kutsuttiin Wolf Packin vahvuuteen, mutta Boyko ei kuitenkaan saanut siellä tililleen otteluakaan.

### Ammattilaisura
Kauden 2023–2024 Boyko pelasi suurimmaksi osaksi ECHL-joukkue Cincinnati Cyclonesissa, jossa hän pelasi 26 runkosarjaottelua torjuen 13 voittoa. Boyko pelasi myös yhdessä pudotuspeliottelussa AHL-joukkue Hartford Wolf Packin vahvuudessa. Kauden 2024–2025 hän pelasi pääasiassa ECHL-joukkue Tulsa Oilersissa, jossa Boyko torjui 33 runkosarjaottelussa 20 voittoa ja kaksi nollapeliä. Hän pelasi myös kaksi pudotuspeliottelua. Wolf Packin AHL-joukkueessa Boyko pelasi viisi runkosarjaottelua torjuen kaksi voittoa ja yhden nollapelin.

Elokuussa 2025 Boyko teki New York Rangersin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi hänet lähetettiin Wolf Packin AHL-joukkueeseen. Boyko pelasi siellä viisi ottelua, kunnes marraskuussa Rangers lainasi hänet loppukauden 2025–2026 kattavalla sopimuksella SM-liigajoukkue KalPaan. Seuran tiedotteen mukaan siirron taustalla on tasapainottaa Stefanos Lekkasin pelikuormaa ja saada Patrik Kerkolalle enemmän pelejä muualta.

## Muuta
Boyko on maininnut esikuvakseen Pekka Rinteen. Hän on seurannut myös Carey Pricen ja Jacob Markströmin pelaamista.

## Tilastot

## Lähteet
*
*
*

### Viitteet
Eljas Suikkanen

**Eljas Antti Olavi Suikkanen** (9. huhtikuuta 1935 Ambomaa, Lounais-Afrikka — 30. syyskuuta 2025 Vantaa) oli suomalainen lähetystyöntekijä ja pappi sekä kielenopettaja.

## Tausta ja koulutus
Suikkasen vanhemmat olivat lähetystyöntekijä Olli Suikkanen (1894–1951) ja Katri Suikkanen o.s. Arosto (s. 1894). He toimivat Ambomaalla vuosina 1927–1936 sekä Kavangolla vuosina 1947–48 ja Johannesburgissa vuosina 1948–1951. Eljas Suikkanen ensimmäinen koti oli Okahaossa Länsi-Ambomaalla hyvin lähellä sitä kylää, jossa tuleva SWAPOn johtaja ja Namibian presidentti Sam Nujoma syntyi. Olli Suikkanen kastoi Nujoman.

Eljas Suikkanen oli yksivuotias, kun perhe tuli Suomeen lomalle, ja perhe asettui Ilmajoelle, missä Suikkanen aloitti koulunkäynnin. Sodan vuoksi he saattoivat palata Afrikkaan vasta 1947. Suikkanen kävi englanninkielistä koulua ensin Swakopmundissa ja sitten Johannesburgissa, missä hänen isänsä Olli toimi ambolaisten kaivostyöläisten pappina. Isä kuitenkin kuoli siellä verenvuototautiin vuonna 1951, ja muu perhe palasi Suomeen ja Ilmajoelle, missä Suikkanen palasi entiseen kouluunsa.

Suikkanen kävi lukion Helsingin Norssissa, valmistuen ylioppilaaksi vuonna 1955 ja pääsi sen jälkeen Helsingin yliopistoon opiskelemaan teologiaa, valmistuen papiksi vuonna 1962. Opiskeluaikanaan hän avioitui Eeva-Liisa Virtasen kanssa.

## Lähetystyöntekijänä Tansaniassa
Heti valmistumisensa jälkeen 1962 Suikkanen perheineen lähti lähetystyöhön Tanganjikaan. Perheessä oli tuolloin yksi lapsi, ja Tanganjikassa syntyi vielä kaksi lasta lisää. Suikkanen oppi nopeasti swahilin kielen ja käänsi sen oppikirjan suomeksi. Kirja oli käytössä vuosikymmenien ajan.

Suikkanen toimi aluksi Suomen Lähetysseuran ja Tansanian evankelisluterilaisen kirkon aluetyöntekijänä, mutta sitten Kidugalan seurakuntaopiston opettajana. Eeva-Liisa Suikkanen, joka oli sairaanhoitaja-kätilö, työskenteli Kidugalan sairasklinikalla. Eljas Suikkanen harrasti noihin aikoihin liikuntaa ja valokuvausta, ja hän kiipesi noina vuosina kahdesti Kilimanjaron huipulle.

## Suomessa
Suomeen Suikkaset palasivat vuonna 1974, ja muutaman tilapäisemmän pappisviran jälkeen Eljas Suikkanen toimi eläkkeelle jäämiseensä asti Hakavuoren seurakunnan seurakuntapappina. Työn ohella ja eläkkeellä ollessaankin Suikkanen opetti yliopistolla oshindongan ja swahilin kieliä. Hän toimi myös Englanti-Ndonga -sanakirjan toimituskunnassa vuonna 1990.

Vaimonsa Eeva-Liisan kuoltua vuonna 2005 Eljas Suikkanen avioitui tämän ystävän ja kuorotoverin Airi Salmisen (o.s. Sohlman) kanssa. He kävivät mm. Namibiassa ja saivat olla Sam Nujoman vieraina, sekä kahdesti Tansaniassa seminaarimatkalla.

## Eljas Suikkasen työkaudet Tansaniassa

## Opinnäyte
*

## Teokset
*

## Lähteet
*
*

### Viitteet
Tuomas Auvinen

**Tuomas Auvinen** on suomalainen dekaani, hallitusammattilainen ja johtaja. Hän on toiminut Aalto-yliopiston Taiteen- ja suunnittelun korkeakoulun dekaanina vuodesta 2019. Lisäksi hän on Psycon Oy:n hallituksen puheenjohtaja.

## Koulutus
Auvinen väitteli filosofian tohtoriksi London City Universityssä vuonna 2000 aiheenaan taide ja johtaminen. Hänellä on myös Executive MBA -tutkinto Helsingin kauppakorkeakoulusta vuodelta 2007.

## Ura
Tuomas Auvinen johti Sibelius-Akatemian Arts Management -maisteriohjelmaa vuosina 1999–2002, toimi Suomen Teatteriliiton toimitusjohtajana vuosina 2002–2006 ja Suomen Kansallisteatterin hallintojohtajana vuosina 2006–2009. Hän aloitti Sibelius-Akatemian rehtorina vuonna 2012, jatkaen Taideyliopiston synnyn jälkeen Sibelius-Akatemian dekaanina vuoteen 2016. Vuonna 2019 Auvinen aloitti Aalto-yliopiston Taiteen- ja suunnittelun korkeakoulun dekaanina.

Auvinen toimii myös monien yhtiöiden hallituksissa. Hän on Psycon Oy:n hallituksen puheenjohtaja sekä hallituksen jäsen EMMA-taidemuseosäätiössä ja Reflector Oy:ssä.

Auvisella on myös kokemusta luovan johtamisen kouluttamisesta ja konsultoinnista perustamansa Creader Oy:n kautta, muun muassa Aalto EE:n EMBA- ja JOKO-ohjelmissa Suomessa ja kansainvälisesti.

## Kunnianosoitukset

* Suomen Valkoisen Ruusun 1. luokan ritarimerkki (2022)

## Lähteet
Paula Strengell

**Paula Birgitta Strengell** (s. 10. syyskuuta 1968 Pelkosenniemi) on suomalainen lääkäri ja psykiatri, joka nyttemmin tunnetaan myös vuorikiipeilijänä. Hän oli neljäs suomalaisnainen Mount Everestin huipulla vuonna 2019.

Strengell on valmistunut lääkäriksi Tampereen yliopistosta vuonna 1996. Hän on erikoistunut psykiatriksi vuonna 2002, ja hänen erikoisalansa on päihdelääketiede, ja hän on myös lääketieteen kouluttaja.

## Tietoja kiipeilyistä
Strengell aloitti vuorikiipeilyn 45-vuotiaana. Hän on kiivennyt kahdeksalle  yli 8&nbsp;000 metriä korkealle huipulle, sekä tehnyt epäonnistuneet valloitusyritykset kolmelle muulle kasitonniselle. Hän on myös hiihtänyt Etelänavalle 52 päivässä sekä Grönlannin poikki 25 päivässä. Hän oli ensimmäinen suomalaisnainen, joka kiipesi maailman vaarallisimpana vuorena tunnetun K2:n huipulle.

Strengell on myös aiemmin, vuonna 2021 tehnyt epäonnistuneet valloitusyritykset K2:lle ja Broad Peakille, jälkimmäiselle myös vuonna 2024, sekä Dhaulagirille vuonna 2023 ja Manaslulle vuonna 2024. Hän yritti myös kiivetä Manaslulle 2021/22 vuodenvaihteessa, mutta huipulle hän ei onnistunut pääsemään.

## Lähteet
Jomsborg

**Jomsborg** oli skandinaavisissa tarinoissa kuuluisa viikinkilinna Wollinin saarella Oderin suulla, lähellä suurta Julinin kauppapaikkaa. Sen rakensi kuningas Harald Sinihammas noin vuonna 960 valtansa turvaksi idässä. Tarinan mukaan perustaja oli tanskalainen viikinkipäällikkö Palnatoke. Se oli sotilaallisesti järjestetty, sen asukkaat, jomsviikingit, olivat ankarien säännösten alaisina ja tunnettuja rohkeudestaan. Sen myöhempiä päälliköitä oli Styrbjörn Väkevä. Kuningas Maunu Hyvä hävitti linnan sotaretkellä 1043. Jomsborgin perustamisesta ja sen viikingeistä kertoo Jómin viikinkien saaga, jonka arvioidaan muotoutuneen 1200-luvun lopulla. 

## Lähteet

## Aiheesta muualla
Gabion (1907)

**Gabion** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Rouenista Ateliers et Chantiers de Penhoëtilta, missä köli laskettiin 2. heinäkuuta 1906. Alus laskettiin vesille 21. joulukuuta 1907 ja otettiin palvelukseen koeajoja varten helmikuussa 1908. Alus otettiin varsinaiseen palvelukseen marraskuussa 1908.

## Palvelus
Vuonna 1908 alus oli pohjoisessa laivueessa (). Vuonna 1914 alus oli Brestissä 2e Escadre légèren 2. hävittäjälaivueessa, kunnes se siirrettiin ensimmäisen maailmansodan loppuajaksi Kanaalin ja Atlantin valvontatehtäviin. Alus poistettiin palveluksesta maaliskuussa 1920 ja asetettiin myyntiin Brestissä. Alus poistettiin alusluettelosta 14. toukokuuta 1921 ja myytiin 12. elokuuta 1921 romutettavaksi.

## Lähteet
*
*
*

### Viitteet
Branlebas (1907)

**Branlebas** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Le Havresta Chantiers et Ateliers Augustin Normandilta, missä köli laskettiin marraskuussa 1905. Alus laskettiin vesille 8. lokakuuta 1907 ja otettiin palvelukseen koeajoja varten marraskuussa 1907. Alus otettiin varsinaiseen palvelukseen heinäkuussa 1908.

## Palvelus
Vuonna 1908 alus oli pohjoisessa laivueessa (). Vuonna 1914 alus oli Brestissä 2e Escadre légèren 1. hävittäjälaivueessa, mistä se siirrettiin 1915 Pohjanmeren laivueeseen. Alus osui miinaan yöllä 30. syyskuuta 1915 Flaamien matalikolla kaksi merimailia pohjoiseen Nieuportin poijusta, jolloin se upposi. Alus poistettiin alusluettelosta 6. marraskuuta 1915.

## Lähteet
*
*
*

### Viitteet
Tellervo Valtonen

**Elsa Tellervo Valtonen** (o.s. *Punkeri*; 28. joulukuuta 1943 Rantsila – 23. heinäkuuta 2016 Hankasalmi) oli suomalainen eläintieteilijä ja kalabiologian ja akvaattisen parasitologian professori.

Valtosen vanhemmat olivat maanviljelijä Arvi Eelis Punkeri ja emäntä Aune Anna-Liisa Sippola ja puoliso vuodesta 1966 apulaisprofessori Tapani Valtonen. Tellervo Valtonen tuli ylioppilaaksi Oulun normaalilyseosta 1963 ja valmistui Oulun yliopistosta filosofian kandidaatiksi 1972 ja lisensiaatiksi 1977 ja väitteli siellä eläintieteestä tohtoriksi 1983. 

Valtonen oli Suomen Akatemian tutkimusassistentti 1979–1982 ja vanhempi tutkija 1985 ja 1991 ja Oulun yliopistossa eläintieteen tuntiopettaja 1983–1984. Jyväskylän yliopistossa hän oli erikoistutkija 1984–1985, hydrobiologian dosentti vuodesta 1988, yliassistentti 1991–1992, vs. ja ma. apulaisprofessori ja yliassistentti 1992–1998 ja kalabiologian ja akvaattisen parasitologian professori vuodesta 1998. Hänellä oli dosentuuri myös Kuopion yliopistossa ja Oulun yliopistossa sekä useita kotimaisia ja kansainvälisiä asiantuntija- ja luottamustehtäviä. Hankasalmen kunnanvaltuutettuna Valtonen toimi 1993–1996.

## Lähteet
Senne Lammens

**Senne Lammens** (s. 7. heinäkuuta 2002 Zottegem) on belgialainen jalkapallomaalivahti. Hän edustaa Englannin Valioliigassa pelaavaa Manchester Unitedia.

## Seurajoukkueura

### Club Brugge
Lammens on Club Bruggen kasvatti. Hän liittyi seuran junioriakatemiaan vuonna 2014. Hän aloitti jalkapalloilun KRC Bambruggessa vuonna 2007 ja pelasi vuodet 2010–2014 FCV Denderin junioreissa ennen siirtymistään Club Bruggeen.

Lammens debytoi miesten tasolla 13. syyskuuta 2020 Club Bruggen reservijoukkue Club NXT:n maalivahtina Challenger Pro Leaguen ottelussa Union SG:tä vastaan. Kaudella 2020–2021 hän pelasi Club NXT:ssä 13 ottelua. Ensimmäisen ottelunsa Club Bruggen edustusjoukkueessa hän pelasi 17. heinäkuuta 2021, kun joukkue kohtasi Belgian supercupissa KRC Genkin. Ottelu päättyi Club Bruggen 3–2-voittoon. Lammensin peliaika Club Bruggessa jäi kuitenkin vähäiseksi ja hän pelasi kaudella 2021–2022 joukkueen maalilla kaikki kilpailut mukaan lukien yhteensä vain neljä ottelua. Kaudella 2022–2023 hän ei saanut ollenkaan peliaikaa Club Bruggen edustusjoukkueessa, mutta pelasi reservijoukkue Club NXT:ssä 11 ottelua.'

### Royal Antwerp
Kesäkuussa 2023 Lammens allekirjoitti nelivuotisen sopimuksen Royal Antwerpin kanssa. Hän pelasi Royal Antwerpin edustusjoukkueessa ensimmäisen ottelunsa 1. marraskuuta 2023 Belgian cupissa Lierseä vastaan. Kuusi päivää myöhemmin hän teki debyyttinsä myös Mestarien liigassa alkulohko-ottelussa FC Portoa vastaan, jonka Antwerp hävisi lukemin 0–2. Lammens pelasi kaudella 2023–2024 Royal Antwerpissa yhdeksän Belgian Pro Leaguen ottelua, kuusi Belgian cupin ottelua sekä yhden Mestarien liigan ottelun. Hän pelasi myös kaksi ottelua Royal Antwerpin reservijoukkue Young Reds Antwerpissa.

Kaudella 2024–2025 Lammens nousi Royal Antwerpin ykkösmaalivahdiksi. Hän pelasi joukkueen maalilla kaikki 41 Pro Leaguen ottelua, joissa hän päästi 52 maalia ja pelasi 10 nollapeliä. Hän pelasi kaudella 2024–2025 myös kolme Belgian cupin ottelua. Kaudella 2025–2026 Lammens ehti pelata Royal Antwerpissa neljä Pro Leaguen ottelua.

### Manchester United
Syyskuun alussa 2025 Lammens siirtyi englantilaisseura Manchester Unitediin 21 miljoonan euron siirtosummalla. Hän allekirjoitti Manchester Unitedin kanssa viisivuotisen sopimuksen. Lammens debytoi Manchester Unitedin maalilla 4. lokakuuta 2025 valioliigaottelussa Sunderlandia vastaan. Lammens onnistui pitämään Sunderlandin maaleitta ja ottelu päättyi Manchester Unitedin 2–0-voittoon.

## Maajoukkueura
Lammens pelasi vuosina 2017–2024 useissa eri Belgian juniorimaajoukkueissa. Hän kuului Belgian joukkueeseen alle 17-vuotiaiden EM-kilpailuissa 2019 sekä alle 21-vuotiaiden EM-kilpailuissa 2023, mutta jäi kummassakin turnauksessa ilman peliaikaa.

Lammens pelasi Belgian A-maajoukkueessa ensimmäistä kertaa 18. marraskuuta 2025 MM-karsintojen päätösottelussa Liechtensteinia vastaan, jonka Belgia voitti lukemin 7–0.

## Lähteet
Finnur Jónsson

**Finnur Jonsson** (29. toukokuuta 1858 – 30. maaliskuuta 1934) oli islantilainen filologi. Hän oli vuodesta 1889 pohjoismaisen filologian ylimääräinen professori Kööpenhaminassa. Hän oli aikansa etevimpiä islantilaisten käsikirjoitusten tuntijoita ja julkaisi muinaisislantilaisia tekstejä, kuten *Egils saga*, *Eddalieder*, *Heimskringla*, *Edda Snorra Sturlusonar*, joihin hän kuitenkin toisinaan teki rohkeita tekstimuutoksia.

Finnurin islantilaista kirjallisuudenhistoriaa ja mytologiaa käsitteleviä tutkimuksia ovat hänen suurisuuntainen kolmiosainen teoksensa *Den oldnorske og oldislandske litteraturs historie* (1894–1902), josta myöhemmin ilmestyi lyhennetty painos *Den islandske litteraturs historie tilligemed den oldnorske*, 1907, sekä suurta huomiota herättänyt *[[Edda]]*-laulujen syntyperää käsittelevä tutkimus *Hvar eru Eddukvæðin til orðin??*, jossa hän tarkastelee Sophus  Buggen teoriaa anglosaksisesta ja iiriläisestä vaikutuksesta muinaisskandinaaviseen kirjallisuuteen sekä Björn M. Ólsenin mielipidettä *Edda*-laulujen islantilaisesta syntyperästä. Finnur myönsi vieraan vaikutuksen mahdollisuuden mutta piti sitä vanhempana, etelän suunnasta tulleena sekä puolusti *Edda*-laulujen suurimman osan norjalaisperäisyyttä. Hänen kielitieteellisiä tutkimuksiaan ovat muun muasa *Det norsk-islandske skjaldesprog* (1901) ja *Islandsk sproglære* (1905).

## Lähteet

## Aiheesta muualla
Hussard (1908)

**Hussard** oli Ranskan laivaston Spahi-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 24. lokakuuta 1906 Nantesista Ateliers et Chantiers de la Loirelta, missä köli laskettiin 1906. Alus laskettiin vesille 12. syyskuuta 1908 ja otettiin palvelukseen koeajoja varten syyskuussa 1910. Alus otettiin varsinaiseen palvelukseen 27. kesäkuuta 1911.

## Palvelus
Alus liitettiin 27. kesäkuuta 1911 1re Armée navalen 1. hävittäjälaivueeseen. Vuonna 1914 alus oli lippulaivana 1re Armée navalen 4. hävittäjälaivueessa, jonka muut alukset olivat 300 tonnin hävittäjiä. Ensimmäisessä maailmansodassa alus oli 1916 4. hävittäjälaivueessa Egeanmerellä ja vuonna 1919 Mustallamerellä 2. hävittäjälaivueessa. Alus poistettiin palveluksesta noin vuonna 1921 ja Bizertessä myyntävänä 1921–1924. Se poistettiin alusluettelosta 29. maaliskuuta 1922 ja myytiin romutettavaksi M. Boccaralle Tunisiin.

## Lähteet
*
*

### Viitteet
Fanfare (1907)

**Fanfare** oli Ranskan laivaston Branlebas-luokan hävittäjä ensimmäisessä maailmansodassa.

## Valmistus
Alus tilattiin 8. marraskuuta 1905 Le Havresta Chantiers et Ateliers Augustin Normandilta, missä köli laskettiin marraskuussa 1905. Alus laskettiin vesille 19. joulukuuta 1907 ja otettiin palvelukseen koeajoja varten tammikuussa 1908. Alus otettiin varsinaiseen palvelukseen syyskuussa 1908.

## Palvelus
Vuonna 1908 alus oli Välimeren laivueessa (). Vuonna 1914 alus oli 1re Armée navalen 5. hävittäjälaivueessa. Ensimmäisen maailmansodan alus oli Välimerellä mukaan lukien Dardanellien operaatiot. Se oli 1919–1925 laivueessa, joka oli sijoitettu Algerian ja Tunisian merialueelle. Alus poistettiin palveluksesta 1924 ja alusluettelosta 28. huhtikuuta 1925. Se myytiin 8. elokuuta 1925 Bizertessä.

## Lähteet
*
*
*

### Viitteet
Spahi (1908)

**Spahi** oli Ranskan laivaston Spahi-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 24. lokakuuta 1906 Le Havresta Forges et Chantiers de la Méditerranéelta, missä köli laskettiin 1906. Alus laskettiin vesille 30. toukokuuta 1908 ja otettiin palvelukseen koeajoja varten 25. syyskuuta 1908. Koeajoissa todettiin niin paljon ongelmia käytetyssä propulsiojärjestelmän voitelussa, että 5. tammikuuta 1909 voitelujärjestelmä päätettiin korvata Calouin-voitelujärjestelmällä. Koeajoja jatkettiin muutostöiden jälkeen syyskuussa 1909. Alus otettiin varsinaiseen palvelukseen 15. elokuuta 1910.

## Palvelus
Alus liitettiin 15. elokuuta 1910 1re Escadreen (aiempi Välimeren laivue ). Vuonna 1914 alus oli 1re Armée navalen 2. hävittäjälaivueessa. Ensimmäisessä maailmansodassa alus oli toukokuusta 1915 alkaen Adrianmerellä ja Mustallamerellä vuonna 1919. Se poistettiin alusluettelosta 28. joulukuuta 1927 ja myytiin 1928 romutettavaksi M. Rissolle Touloniin.

## Lähteet
*
*

### Viitteet
Elina Venesmäki

**Elina Venesmäki** (s. 1976) on helsinkiläinen vapaa toimittaja, feministi ja viestinnän asiantuntija, joka on keskittynyt ympäristöjournalismiin.

## Ura
Venesmäki on työskennellyt muun muassa ''Suomen Kuvalehdessä'', Yleisradiossa, päätoimittajana *[[Huili]]*- ja ''Tulva'' -lehdissä sekä Suomen Tietotoimiston ulkomaantoimituksessa.​ Hän kirjoittaa ilmastonmuutoksesta, kuudennesta sukupuuttoaallosta ja muista ympäristöaiheista.​ Hän on myös toimittanut kaksi kirjaa, joista toisen Mira Käkösen kanssa.

## Toimitetut kirjat
* 
* 

## Palkinnot

* *Metsän jäljillä* sai Vihreän Sivistysliitton jakaman *Vuoden ViSiO* -palkinnon vuonna 2009.

## MS-tauti
Venesmäki sai MS-taudin diagnoosin vuonna 2016. Tämän jälkeen tauti eteni nopeasti vuoteen 2021 asti.​ Hän kävi läpi kantasolusiirron Meksikossa huhtikuussa 2022, minkä jälkeen magneettikuvat eivät osoittaneet uusia plakkeja eli tulehdustukoksia aivoissa, mutta vanhoja runsaasti.​

## Lähteet
Henkilöstöanti

**Henkilöstöanti** tarkoittaa suunnattua osakeantia, jossa työnantaja tarjoaa osakkeitaan henkilökunnalle.

Osakkeita voidaan tarjota joko koko henkilökunnalle tai vain osalle henkilökunnasta. Osakkeiden merkintähinta on usein käypää hintaa alhaisempi. Henkilöstöanti voi olla myös maksuton osakeanti.

Henkilöstöannilla voidaan toteuttaa osakeperusteinen kannustinjärjestelmä. Tyypillisenä tavoitteena on henkilöstön sitouttaminen ja kannustaminen. Tavoitteena voi olla myös pääomarakenteen vahvistaminen.

## Verotus Suomessa

Ansiotuloverotuksessa oikeus merkitä osake käypää hintaa halvemmalla on Suomessa veronalainen etu. Veronalaista etua ei kuitenkaan synny, jos alennus on korkeintaan 10&nbsp;% ja sama etu on henkilöstön enemmistön käytettävissä.

Vuoden 2021 alusta Suomessa osakkeita on voinut tarjota henkilöstön enemmistölle osakkeiden matemaattisella arvolla, joka on usein alhaisempi kuin osakkeiden käypä arvo. Uuden henkilöstöantisäännöksen soveltuminen edellyttää, että osakkeita tarjotaan henkilöston enemmistölle objektiivisesti samoin ehdoin. Tarjottavien osakkeiden määrä voidaan suhteuttaa työntekijöiden palkkaan tai työpanoksen arvoon. Verohelpotusta ei sovelleta listattuihin yhtiöihin eikä työntekijöihin, jotka omistavat suoraan tai yhdessä perheensä kanssa yli 10 prosenttia työnantajan osakkeista. Säännöksen soveltumiseen on myös muita vaatimuksia.

## Lähteet
Edir Macedo

**Edir Macedo Bezerra** (s. 18. helmikuuta 1945) on brasilialainen evankelinen piispa ja kirjailija. Hänet tunnetaan helluntailaisen Universal Church of the Kingdom of God-kirkon perustajana ja johtajana ja Brasilian toiseksi suurimman televisioverkon Recordin omistajana. Ennen ryhtymistään papiksi hän työskenteli julkishallinnon virkamiehenä 16 vuoden ajan. Macedo siirtyi katolilaisuudesta helluntailaisuuteen vuonna 1965 ja perusti kirkon heinäkuussa 1977 Rio de Janeirossa. 

Macedo on suorittanut teologian tutkinnot evankelisessa teologisessa koulussa, Seminário Unidossa, ja teologisen koulutuksen korkeakoulussa São Paulossa. Hänellä on tohtorin tutkinto teologiasta ja kristillisestä filosofiasta sekä kunniatohtorin arvo teologiasta. Kirjailijana Macedo on kirjoittanut yli 30 nimkettä ja myynyt yli 10 miljoonaa kirjaa. Macedon elämästä kertovat elokuvat *Nada a Perder* (2018) ja *Nada a Perder 2* (2019). Macedo on naimisissa Ester Bezerran kanssa, ja heillä on kaksi tytärtä, Cristiane ja Viviane, sekä adoptoitu poika, Moses. 

Forbes on arvioinut Macedon omaisuuden arvoksi 1,1 miljardia dollaria vuonna 2013. Suurin osa Macedon omaisuudesta on peräisin Recordista, Brasilian toiseksi suurimmasta televisioyhtiöstä, jonka hän osti vuonna 1990 miljardööri Silvio Santosilta. Macedoa pidetään Brasilian rikkaimpana pastorina. 

## Lähteet
Carabinier (1908)

**Carabinier** oli Ranskan laivaston Spahi-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 24. lokakuuta 1906 Rouenista Ateliers et Chantiers de Penhoëtilta, missä köli laskettiin 30. toukokuuta 1907. Alus laskettiin vesille 10. lokakuuta 1908 ja otettiin palvelukseen koeajoja varten joulukuussa 1908. Alus otettiin palvelukseen lokakuussa 1909.

## Palvelus
Alus liitettiin 1. huhtikuuta 1910 Välimerelle 1re Escadreen. Vuonna 1914 alus oli lippulaivana 1re Armée navalen 2. hävittäjälaivueessa. Ensimmäisessä maailmansodassa alus oli toukokuusta 1915 Adrianmerellä. Alus haaksirikkoutui 13. marraskuuta 1918  Syyriassa Latakian rannikolla. Hylky tuhottiin räjäyttämällä 15. marraskuuta.

## Lähteet
*
*

### Viitteet
Riad Sattouf

**Riad Sattouf** (s. 1978 Pariisi) on ranskalais-syyrialainen sarjakuvantekijä, elokuvaohjaaja ja -käsikirjoittaja. Hänen pääteoksensa *Tulevaisuuden arabi* on kuusiosainen noin 1&nbsp;100 sivun omaelämäkerrallinen sarjakuvateos, jonka ensimmäinen osa voitti Angoulêmen sarjakuvafestivaalin vuoden parhaan teoksen palkinnon vuonna 2015. Teoksen valmistuttua 2023 hänet palkittiin Angoulêmen grand prix -elämäntyöpalkinnolla. Hänen käsikirjoittamansa ja ohjaamansa elokuva *Les beaux gosses* sai parhaan esikoiselokuvan César-palkinnon vuonna 2009. 

Sattouf syntyi syyrialaiselle isälle ja ranskalaiselle äidille, jotka tapasivat Sorbonnen yliopistolla. Hänen Panarabialaisuutta kannattanut isänsä muutti perheensä kanssa arabimaailmaan, Libyaan ja Syyriaan, aikomuksenaan kasvattaa pojastaan ”tulevaisuuden arabin”. Isä ihaili autoritaarisia johtajia siinä määrin, että Sattouf luonnehti häntä fasistiksi ja oletti, että hän samaistui luku- ja kirjoitustaidottomien talonpoikaisvanhempien lapsena vastaavista köyhistä oloista lähtöisin olleeseen Muammar Gaddafiin. Vanhempien avioliitto päättyi eroon 1990, jolloin Sattouf muutti äitinsä kanssa Ranskaan. Sittemmin hän kävi taidekoulua Nantesissa ja opiskeli animaatiota Pariisissa. Uransa alkupuolella hän työskenteli *[[Charlie Hebdo]]ssa*, joka julkaisi lähes kymmenen vuoden ajan *La vie secrète des jeunes* -sarjakuvaa.

Varhaisimmissa sarjakuvissaan, kuten *Les Pauvres Aventures de Jérémie* Sattouf kuvasi puoliksi libyalaista nörttiä. Omasta ympärileikkauksestaan hän laati teoksen vuonna 2004, jonka oikeudet hän myöhemmin osti takaisin itselleen ja halusi pois myynnistä, koska siinä oli päällekkäisyyksiä myöhemmän omaelämäkerrallisen teoksensa *Tulevaisuuden arabin* kanssa. *Tulevaisuuden arabin* piirtämisen hän aloitti vuonna 2011 Syyrian mielenilmausten myötä auttaessaan samalla sukulaisiaan pakenemaan Syyriasta Ranskaan. Tulevaisuuden arabista tuli menestysteos, joka palkittiin Angoulêmen sarjakuvafestivaalien parhaan albumin palkinnolla 2015. Sen käännösoikeudet on myyty yli 20 kielelle. Hänelle myönnettiin Angoulêmen sarjakuvafestivaalien elämäntapapalkinto 2023.

Sattouf vastusti vuonna 2016 Angoulêmen sarjakuvafestivaalin päätöstä olla nimeämättä yhtäkään naista elämäntyöpalkintoehdokkaiksi. Angoulêmen vuoden 2026 sarjakuvafestivaalia hän uhkasi boikotoida, koska festivaali oli irtisanonut naistyöntekijän joka ilmoitti viranomaisille tulleensa raiskatuksi vuoden 2024 festivaaleilla.

## Suomennetut teokset
* 
* 
* 
* 
* 
* 

## Lähteet
Euroopan ihmisoikeuskomissio

**Euroopan ihmisoikeuskomissio** eli **Euroopan ihmisoikeustoimikunta** oli erityinen elin Euroopan neuvostossa. Vuodesta 1954 vuoteen 1998, jolloin Euroopan ihmisoikeussopimuksen 11. lisäpöytäkirja astui voimaan, yksittäiset henkilöt eivät voineet tehdä valituksia Euroopan ihmisoikeustuomioistuimeen; heidän täytyi tehdä hakemus komissiolle, joka otti valituksen ajaakseen tuomioistuimeen, mikäli se katsoi hakemuksen olevan perusteltu.

## Lähteet
Silas Malafaia

**Silas Lima Malafaia** (s. 14. syyskuuta 1958) on brasilialainen helluntailainen pastori, kirjailija ja televisioevankelista. Hänet tunnetaan erityisesti Assembleia de Deus Vitória em Cristo -kirkon johtajana. Alkujaan Malafaia toimi Assemblies of God-kirkkokunnan brasilialaisessa haarassa. Hän erosi insituutiosta 1990-luvun lopulla perusti oman kirkkokuntansa. Hän on suorittannut psykologian tutkinnon. Myöhemmin hän on toiminut Brasilian evankelisten pastorien uskontokuntien välisen neuvoston varapuheenjohtajana.

Malafaia tunnetaan televisio-ohjelmistaan, kuten *Vitória en Cristo*, jonka juontamisen hän aloitti vuonna 1982. Puhujana hän tuottanut mediasisältöä ja kirjoja. Vuonna 1999 hän perusti Central Gospel -kustantamon.

Malafaian omaisuuden arvo oli *[[Forbes]]in* mukaan vuonna 2011 arviolta noin 150 miljoonaa dollaria. Malafaia omistaa yhden Brasilian neljästä suurimmasta kristitillsiestä levy-yhtiöstä Billboard Brasilin mukaan sekä maan toiseksi suurimmankustantamon, Central Gospelin.

## Lähteet
1,3-dikloori-4-nitrobentseeni

**1,3-dikloori-4-nitrobentseeni** (C6H3Cl2NO2) eli **2,4-dikloorinitrobentseeni** on kloorattu ja nitrattu aromaattinen orgaaninen yhdiste. Yhdistettä käytetään lähtöaineena valmistettaessa muita kemikaaleja.

## Ominaisuudet, valmistus ja käyttö
Huoneenlämpötilassa 1,3-dikloori-4-nitrobentseeni on kellertävää kiteistä ainetta. Yhdiste on lähes liukenematonta veteen, mutta liukenee hieman kloroformiin ja hyvin esimerkiksi etanoliin tai dietyylieetteriin. 1,3-dikloori-4-nitrobentseeni on ärsyttävä yhdiste ja se saattaa myös olla karsinogeenista.

1,3-dikloori-4-nitrobentseeniä valmistetaan nitraamalla m-diklooribentseeniä typpi- ja rikkihappojen seoksella. Tuote puhdistetaan kiteyttämällä.

1,3-dikloori-4-nitrobentseenistä valmistetaan muita orgaanisia yhdisteitä. Pelkistämällä siitä saadaan 2,4-dikloorianiliinia. Muita 1,3-dikloori-4-nitrobentseenistä valmistettavia yhdisteitä ovat eräät lääke- tai väriaineet, kuten klobatsaami.

## Lähteet
Täydellinen kaavio

**Täydellinen kaavio** on kategoriateorian käsite, jolla tarkoitetaan kaavion ja nuolten liitostaulukon yhdistelmää, joista selviää kategorian rakenne täydellisesti.

## Selitys
*Täydellisellä kaaviolla* tarkoitetaan kaavion esitystapaa, jossa näkyvät paitsi pisteet ja nuolet, myös taulukko kaikista mahdollisista nuolten liitoksista. Täydellinen kaavio sisältää siis sekä visuaalisen esityksen kategorian rakenteesta että täsmällisen kuvauksen siitä, miten nuolet liitetään toisiinsa.

Esimerkiksi erään kolme pistettä sisältävän kategorian täydellinen kaavio on esitetty alla.

Käytännössä identiteettinuolet ja niiden muodostamat liitokset jätetään usein merkitsemättä selkeyden vuoksi, koska ne voidaan päätellä kategorian määritelmästä. Täydellinen kaavio antaa kuitenkin kategorian rakenteesta täysin yksiselitteisen kuvauksen.

Samainen kolmen pisteen kategoria voidaan esittää myös pelkistettynä täydellisenä kaaviona, josta on poistettu identiteettinuolet.

## Esimerkkejä
### Yhden pisteen kategoria
Koska yhteenlasku on monoidi, niin se voidaan esittää kategoriana, jossa on täsmälleen yksi piste. Sen täydellinen kaavio on alapuolella.

## Lähteet
* 

### Viitteet
Lansquenet (1909)

**Lansquenet** oli Ranskan laivaston Spahi-luokan 450 tonnin hävittäjä ensimmäisessä maailmansodassa.

## Valmistus
Alus tilattiin 30. lokakuuta 1907 Bordeaux’sta Dyle et Bacalanilta, missä köli laskettiin 1907. Alus laskettiin vesille 20. marraskuuta 1909 ja otettiin palvelukseen koeajoja varten tammikuussa 1910. Alus otettiin palvelukseen lokakuussa 1910.

## Palvelus
Alus liitettiin 15. elokuuta 1910 Välimerelle 1re Escadreen. Vuonna 1914 alus oli 1re Armée navalen 2. hävittäjälaivueessa. Ensimmäisessä maailmansodassa alus oli toukokuusta 1915 Adrianmerellä ja vuonna 1919 Mustallamerellä. Alus poistettiin alusluettelosta 28. helmikuuta 1928, minkä jälkeen se oli parakkina Bizertessä. Alus myytiin 2. toukokuuta 1929 Bizertessä MM Boccara, Scalabrino & Cielle Tunisiin romutettavaksi.

## Lähteet
*
*

### Viitteet
Enseigne Henry (1911)

**Enseigne Henry** oli Ranskan laivaston Spahi-luokan 450 tonnin hävittäjä ensimmäisessä maailmansodassa.

## Valmistus
Alus tilattiin helmikuussa 1910 Arsenal de Rochefortilta, missä köli laskettiin marraskuussa 1910. Alus laskettiin vesille 12. toukokuuta 1911 ja otettiin palvelukseen koeajoja varten helmikuussa 1912. Alus otettiin palvelukseen 1. toukokuuta 1912.

## Palvelus
Alus liitettiin toukokuussa 1912 1re Armée navalen 2. hävittäjälaivueeseen. Ensimmäisessä maailmansodassa alus oli toukokuusta 1915 Adrianmerellä ja vuonna 1919 Mustallamerellä. Alus liitettiin 1919 Tunisiaan sijoitettuun défense mobileen. Se poistettiin alusluettelosta 9. kesäkuuta 1928 ja myytiin 2. toukokuuta 1929 Bizertessä MM Boccara, Scalabrino & Cielle Tunisiin romutettavaksi.

## Lähteet
*
*

### Viitteet
Isak Markus Jost

**Isak Markus Jost** (1793–1860) oli saksalainen historioitsija. Hän oli juutalainen ja kirjoitti aiheesta teokset *Geschichte der Israeliten* (1820–1829), *Neuere Geschichte der Israeliten* (1846–1847), *Geschichte des Judentums und seiner Sekten* (1857–1859). Hän käänsi *[[Mišna]]n* saksaksi (1832–1834) ja perusti vuosikirjan *Jahrbuch für die Geschichte der Juden* (1860).

## Lähteet

## Aiheesta muualla
Raštin piiri

**Raštin piiri** () on hallintopiiri Tadžikistanissa. Sen keskus on Ğarmin taajama. Piirin pinta-ala on 4&nbsp;613 neliökilometriä. Vuoden 2020 väestönlaskennan mukaan siellä oli 128&nbsp;366 asukasta.

Raštin piiri rajoittuu idässä Laxšin ja Todžikobodin ja etelässä Sangvorin ja Nurobodin piireihin, lännessä Vahdatin kaupunkiin ja Ainīn piiriin sekä pohjoisessa Vuoristo-Masttšohin piiriin ja Kirgisiaan. Sen pinta-ala on lähes yksinomaan vuoristoa. Pohjoisessa ovat Zarafšon- ja Alaivuoret. 

Seudun ilmasto on vuorten takia leuto. Talvet ovat melko kylmiä ja kesät lämpimiä. Vuotuinen sademäärä on 600–900 millimetriä. Piirin läpi idästä länteen virtaa Surxob eli Vaxšjoki, jonka suurimmat sivujoet ovat Runob, Šūrak, Kabud ja Sorboğ. Hyötykaivannaisiin kuuluvat kulta, hopea, kupari ja muut metallit, kivihiili, suola ja rakennusaineet.

Ğarmin piirinä vuonna 1931 perustettu hallintoyksikkö nimettiin Raštin piiriksi vuonna 2001. Siihen kuuluvat Ğarmin ja Navobodin taajamat sekä Askalonin, Džafrin, Hoitin, Jasmanin, Navdīn, Nusratullo Maxsumin, Obi Mehnatin, Qal’aisurxin, Qal’anakin, Rahimzodan, Tagoban ja Xitšborakin maalaiskunnat. Kyliä on yhteensä 204. Kaupunkiväestön osuus on 11 prosenttia. Piirin asukkaat ovat tadžikkeja.

Piirin läpi kulkee Dušanbesta Kirgisiaan johtava maantie. Ğarmin ja maan pääkaupungin etäisyys on 184 kilometriä.

Seudun pääelinkeino on maatalous, joka on erikoistunut perunan, vihannesten, viljan ja hedelmien viljelyyn sekä karjanhoitoon. Tuotantoeläimiä ovat naudat, lampaat, vuohet, hevoset ja siipikarja. Lisäksi harjoitetaan mehiläistenhoitoa ja silkkikuidun tuotantoa. Piirissä on vesivoimalaitoksia ja pienimuotoista kivihiili-, elintarvike- ja rakennustarviketeollisuutta. Työttömiä on paljon, ja monet työskentelevät muualla siirtotyöläisinä.

Julkisiin palveluihin kuuluvat peruskoulut, ammattikoulu, opettajaopisto, lääketieteellinen opisto, lasten taidekoulu, kulttuuritalot, kirjastot, museo, terveyskeskus ja piirisairaala. Matkailupotentiaali perustuu luontokohteisiin, jollaisina mainitaan Hoitin, Jasminin ja Kamarobin solat. Piirissä on myös paljon parantavina tai pyhinä pidettyjä kivennäisvesilähteitä.

## Lähteet

## Aiheesta muualla
* Piirin sivusto
Turva (täsmennyssivu)

**Turva** voi tarkoittaa seuraavia asioita:

* suoja, paikka, jossa ollaan turvassa
* *[[Turva]]*, vuonna 1910 perustettu Keskinäinen Vakuutusyhtiö Turva
* Vakuutusosakeyhtiö Turva, perustettu vuonna 1914, lakkautettu 2007
* Vartiolaiva Turva
Maryam Abachan Nigerin amerikkalainen yliopisto

**Maryam Abachan Nigerin amerikkalainen yliopisto** (, , lyhennys **MAAUN**) on vuonna 2013 perustettu yksityinen yliopisto, joka toimii Nigerin Maradissa. Yliopisto on nimetty tukijansa, nigerialaisen sotilasdiktaattorin lesken Maryam Abachan mukaan.

Opetusta annetaan englannin kielellä; MAAUN on Nigerin ensimmäinen englanninkielinen yliopisto. 

Tunnetuimmat kansainväöliset yliopistovertailut (kuten ARVI ja THE) eivät sisällä nigeriläisiä korkeakouluja. Joissain arvioissa MAAUN luetaan kuitenkin Nigerin tunnustetujen yliopistojen joukkoon.

## Lähteet
Heikki Mäkikallio

**Heikki Mäkikallio** (s. 20. maaliskuuta 1995 Oulu) on suomalainen uimahyppääjä. Häntä valmensi Suomessa pääosin Juri Putigin ja Yhdysvalloissa Mark Bradshaw.

Mäkikallio on voittanut Pohjoismaiden mestaruuden kolme kertaa, miesten kerroshypyissä vuosina 2012 ja 2016, sekä joukkuelajissa vuonna 2012. Suomen mestaruuden hän on voittanut 22 kertaa miesten sarjassa ja 40 kertaa nuorten sarjoissa.

Vuonna 2010 hän voitti nuorten Euroopan mestaruuskilpailussa pronssia. Aikuisten Euroopan mestaruuskilpailuissa hän on sijoittunut parhaimmillaan viidenneksi joukkuelajissa Iira Laatusen kanssa vuonna 2013.

## Lähteet